**N Á V R H**

**OPATRENIE**

**Ministerstva financií Slovenskej republiky**

**z  ... 2013**

**č. MF/17995/2013-74,**

**ktorým sa mení a dopĺňa opatrenie Ministerstva financií Slovenskej republiky z 7. decembra 2011**

**č. MF/25919/2011-74, ktorým sa ustanovuje rozsah, spôsob, miesto a termíny ukladania výkazu vybraných údajov z konsolidovanej  účtovnej závierky pre účtovné jednotky, ktorými sú poisťovne a zaisťovne**

Ministerstvo financií Slovenskej republiky podľa § 22 ods. 18 zákona č. 431/2002 Z. z. o účtovníctve v znení zákona č. 547/2011 Z. z. ustanovuje:

Čl. I

Opatrenie Ministerstva financií Slovenskej republiky z 7. decembra 2011 č. MF/25919/2011-74, ktorým sa ustanovuje rozsah, spôsob, miesto a termíny ukladania výkazu vybraných údajov z konsolidovanej  účtovnej závierky pre účtovné jednotky, ktorými sú poisťovne a zaisťovne (oznámenie č. 556/2011 Z. z.) sa mení a dopĺňa takto:

V § 2 sa slová „v jednom vyhotovení na miestne príslušnom daňovom úrade“ nahrádzajú slovami „prostredníctvom elektronickej podateľne daňového úradu“.

Za § 3 sa vkladá nový § 3a, ktorý vrátane nadpisu znie:

„§ 3a

Prechodné ustanovenie k úpravám účinným od 1. januára 2014

Vzor výkazu vybraných údajov z konsolidovanej účtovnej závierky v znení účinnom od 1. januára 2014 sa použije po prvýkrát pri zostavovaní konsolidovanej účtovnej závierky za rok 2013.“.

Príloha sa nahrádza prílohou k tomuto opatreniu.

Čl. II

Toto opatrenie nadobúda účinnosť 1. januára 2014.

Peter Kažimír

 podpredseda vlády a minister financií